Hulle het haar ook daarvan beskuldig dat sy nie konsekwent optree nie en die DA en die EFF voortrek. “Ons moet jou elke keer smeek om ’n spreekbeurt te kry,” het ’n ANC-lid in ’n stadium uitgeroep.
Mathebe het ’n paar keer, sonder veel sukses, aan dié mense op die openbare galery probeer verduidelik dat hulle nie deel van die vergadering is nie.
Brink, ’n regsgeleerde, “of daai jong mannetjie” soos ’n kwaai ANC-lid hom toegesnou het, het die ANC op die laaste twee raadsvergaderings ’n paar keer omgekrap.
Gepraat van die artillerie. Die VF+ se Piet Uys, ’n eertydse artilleriekolonel, is voorsitter van die reëlskomitee wat ná verlede week se drama sy hande vol sal hê om seker te maak dat al die partye die reëls volg.